Príslušnosti Mestskej správy pre kultúru

Mestská správa pre kultúru vykonáva úkony:
• plánovanie rozvoja kultúrnych a informačných úkonov, poskytovanie finančných prostriedkov na uspokojovanie potrieb v týchto oblastiach a sledovanie využívania týchto prostriedkov;
• monitorovanie a zabezpečenie fungovania kultúrnych ustanovizní zriaďovaných mestom;
• stanovenie kultúrnych programov, tj častí programov kultúrnych ustanovizní zriaďovaných mestom, ktoré budú financované z rozpočtu mesta;
• zabezpečenie ochrany kultúrnych statkov významných pre mesto a národnostné menšiny, ktorých príslušníci žijú na území mesta;
• poskytovanie prostriedkov na financovanie a spolufinancovanie programov a projektov v oblasti kultúry významnej pre mesto a pre národnostné menšiny, ktorých príslušníci žijú na území mesta;
• podporovanie rozvoja kultúrnej a umeleckej tvorby na území mesta;
• výstavba, rekonštrukcia a údržba budov a objektov kultúrnych ustanovizní, ktorých zriaďovateľom je mesto;
• poskytovanie prostriedkov na spolufinancovanie výstavby, údržby a obnovy cirkevných objektov, ako aj prostriedkov na spolufinancovanie programov v oblasti kultúry cirkví a náboženských spoločností.
Mestská správa vykonáva aj finančné a kontrolné úkony v súlade s predpismi o rozpočtovej sústave.
Mestská správa vynáša finančný plán Mestskej správy a rozhoduje o začatí verejného obstarávania na účely, na ktoré sa finančné prostriedky poskytujú v rozpočte, teda vo finančnom pláne v súlade s aktmi Zhromaždenia mesta a Mestskej rady.
Mestská správa plní aj ďalšie úlohy z pôvodných príslušností mestskej správy, ako aj niektoré úkony, ktoré mestu zveruje republika alebo pokrajina.

Podľa Vyhlášky o kritériách, meradlách a spôsobe výberu projektov v kultúre financovaných a spolufinancovaných z rozpočtu Srbskej republiky, Autonómnej pokrajiny alebo jednotiek lokálnej samosprávy (vestník Službeni list Republike Srbije, č. 105/16) Mestská správa pre kultúru poskytuje finančné prostriedky z rozpočtu mesta vypísaním verejného súbehu v oblasti kultúry. Podľa uvedenej vyhlášky Mestská správa pre kultúru vyčleňuje prostriedky aj na spolufinancovanie projektov, ktoré predstavujú významné počiny v oblasti literárnej tvorby a vydavateľskej činnosti, ako aj spôsobu zabezpečenia priestorových podmienok pre ochotnícke kultúrno-umelecké spolky.

Podľa Pravidiel o spôsobe, meradlách a kritériách výberu projektov v kultúre, ktoré sú financované a spolufinancované z rozpočtu mesta Nový Sad (Úradný vestník mesta Nový Sad, č. 28/10, 37/10, 44/11, 6/12, 25/12, 35/15, 42/15 a 6/17) Mestská správa pre kultúru vyčleňuje z rozpočtu mesta prostriedky na spolufinancovanie výstavby, údržby a obnovy cirkevných objektov.

V zmysle Zákona o verejnom informovaní a médiách (vestník Službeni glasnik Republike Srbije, č. 83/14, 58/15 a 12/16 - autentický výklad) a Pravidiel spolufinancovania projektov na uskutočnenie verejného záujmu v oblasti verejného informovania (vestník Službeni glasnik Republike Srbije, č. 16/16 a 8/17) projekty sú spolufinancované z prostriedkov rozpočtu mesta Nový Sad vypísaním verejného súbehu za účelom dosiahnutia verejného záujmu v oblasti informovania verejnosti nasledovne:
- projekty na produkciu mediálnych obsahov v oblasti verejného informovania, ktoré prispievajú k pravdivej, nestrannej, včasnej a úplnej informovanosti občanov Nového Sadu, ochrane a rozvoju ľudských práv a demokracie, slobodnému osobnostnému rozvoju a ochrane detí a mládeže, rozvoju kultúrnej a umeleckej tvorivosti, rozvoju vzdelávania vrátane mediálnej gramotnosti, rozvoju vedy, športu a telesnej kultúry, ochrane životného prostredia a zdravia ľudí, podpore mediálnej a novinárskej profesionality a iného mediálneho obsahu, ktorý prispieva k uspokojovaniu potrieb občanov Nového Sadu informovať sa a obsahoch zo všetkých oblastí života bez diskriminácie;
- projekty určené pre národnostné menšiny a etnické spoločenstvá na území mesta Nový Sad s cieľom informovať v ich vlastnom jazyku a pestovať vlastnú kultúru a identitu, ktoré podnecujú kreativitu vo všetkých oblastiach verejného života príslušníkov národnostných menšín a
- projekty zamerané na ochranu záujmov osôb so zdravotným postihnutím za účelom neobmedzeného využívania práv týchto osôb na verejné informácie, a to najmä slobody názoru a prejavu a umožnenie nerušeného prijímania informácií určených verejnosti vo vhodnej forme a pomocou vhodnej technológie.

Uznesením o platení poistného na dôchodkové a invalidné poistenie a zdravotného poistenia za osobu, ktorá nadobudla postavenie osoby, ktorá samostatne vykonáva umeleckú alebo inú činnosť v oblasti kultúry (vestník Službeni list grada Novog Sada, č. 3/12) spôsob nadobudnutia nároku na platenie príspevkov na dôchodkové a invalidné poistenie a príspevkov na zdravotné poistenie osobe, ktorá nadobudla postavenie osoby, ktorá samostatne vykonáva umeleckú alebo inú činnosť v oblasti kultúry, z prostriedkov rozpočtu mesta Nový Sad.

**KULTÚRNE USTANOVIZNE:**

**MÚZEUM: MÚZEUM MESTA NOVÝ SAD**

Múzeum mesta Nový Sad bolo založené v roku 1954 a patrí do kategórie mestských múzeí komplexného typu, ktorých činnosť zahŕňa rozvoj mesta od jeho vzniku až po súčasnosť. Tvoria ho: Oddelenie archeológie so zbierkami z praveku, antiky a stredoveku, Oddelenie histórie so zbierkami z oblasti hospodárskych, spoločensko-politických dejín a dejín Petrovaradínskej pevnosti, Oddelenie kultúrnych dejín so zbierkami z oblasti výtvarného, ​​úžitkového umenia, školstva a vydavateľstva, Oddelenie etnológie so zbierkami z oblasti remesiel, vidieckej architektúry, každodenného a bežného života a Regionálna galéria, ktorá zhromažďuje diela súčasného umenia.

Objekty a depandance Múzea mesta Nový Sad

1. Ústredná budova múzea sa nachádza na hornej plošine Petrovaradínskej pevnosti, v budove známej ako „Topovnjača“ alebo Mamulova kasáreň, ktorá bola postavená v roku 1775 ako jednoposchodová vojenská kasáreň.

Na prízemí objektu sa nachádza stála expozícia *Petrovaradínská pevnosť v minulosti*, ktorá zorazuje kontinuitu osídlenia a vojenského opevnenia na tomto mieste od praveku až po 1. svetovú vojnu.

Na poschodí je Študijná expozícia Oddelenia kultúrnych dejín, ktorá zobrazuje občiansky život Nového Sadu od polovice 18. storočia do druhej polovice 20. storočia. Okrem štýlového nábytku a predmetov úžitkového umenia na výstave sa nachádzajú aj diela známych umelcov – Savu Šumanovića, Đorđa Jovanovića, Boška Petrovića, Milenka Šerbana a ďalších.

Podzemné vojenské galérie: Časť jednej z najväčších atrakcií Petrovaradínskej pevnosti možno navštíviť s odborným sprievodom sprievodcovskej služby Múzea mesta Nový Sad. Podzemné vojenské štôlne predstavujú komunikačný systém na štyroch podlažiach, budované sú stupňovito s početnými chodbami a miestnosťami rôzneho účelu a rozmerov, strieľňami a svetlíkmi.

Adresa a kontakt: Tvrđava 4, 21131 Petrovaradín

Tel: 6433-145, tel./ fax.: 6433-087
Е-mail: muzgns@eunet.rs
Webová stránka: [www.museumns.rs](http://www.museumns.rs/)
Otváracie hodiny pre návštevníkov: utorok-nedeľa 9.00–17.00

2. Zbierka zahraničného umenia. V tomto depadance je vystavená časť pozostalosti Dr. Branka Ilića, ktorú tvoria diela umelcov z Francúzska, Nemecka, Talianska a Rakúska od 16. do 20. storočia, ako aj štýlový nábytok a úžitkové umelecké predmety. Zbierka sa nachádza v budove postavenej v roku 1903 podľa projektu viedenského architekta Franza Worudu v zmesi neoklasicistického a secesného štýlu.

Adresa a kontakt: Dunavska 29, Nový Sad

Tel: 451-239
Otváracie hodiny pre návštevníkov: utorok-nedeľa 9.00 – 17.00

3. Pamätná zbierka Jovana Jovanovića Zmaja. Depadance sa nachádza v dome, kde básnik strávil posledné roky svojho života, ktorý bol upravený a sprístupnený verejnosti v roku 1933. V rámci stálej expozície bol zobrazený básnikov rodinný život, literárna tvorba a verejná činnosť, práca na detskej literatúre ako aj jeho lekárska práca.

Adresa a kontakt: Jovana Jovanovića Zmaja 1, 21208 Sremska Kamenica

Tel: 462-810
Otváracie hodiny pre návštevníkov: pondelok-sobota 9.00–16.00

4. Regionálna zbierka Sremski Karlovci. Depadance, ktorý patrí do kategórie mestských múzeí komplexného typu. Historická, archeologická, etnologická a umelecká zbierka s desiatkami tisíc predmetov tvorí múzejný fond, ktorý zahŕňa zbierku básnika Branka Radičevića, pozostalosť Karloveckého gymnázia, maliara Milića z Mačvy, architektu Svetomira Lazića a súkromné pozostalosti ďalších osobností. Zbierka sa nachádza v barokovej rezidencii baróna Rajačića, známej ako Palác Ilion. Časť tohto bohatého fondu je vystavená v rámci stálej expozície.

Adresa a kontakt: Patrijarha Rajačića 16, 21205 Sremski Karlovci

Tel: 881-637
Otváracie hodiny: pondelok-sobota 9.00–16.00

**MESTSKÁ KNIŽNICA V NOVOM SADE**

Mestská knižnica v Novom Sade pracuje na tradícii Srbskej čitárne v Novom Sade, ktorá bola založená 23. septembra 1845. Umiestnená je v srdci starého mesta, v budove, ktorá je darom Anky a Arsu Pajevićovcov, vydavateľov, patrónov a dobrodincov srbského národa. V ústrednej budove sa nachádza výpožičné oddelenie Đuru Daničića, Detské oddelenie, informačno-odporúčacie centrum s čitárňou, správa a odborné služby. Počas svojej činnosti knižnica vytvorila sieť 24 pobočiek (10 v meste a 14 v okolitých sídliskách) a má dva špeciálne fondy: Regionálnu zbierku a Informačno-odporúčacie centrum s čitárňou. Najmladšia pobočka Anice Savić-Rebac obsahuje publikácie v 12 svetových jazykoch, realizuje programy reprezentujúce kultúru iných národov a úspešne spolupracuje s početnými veľvyslanectvami a kultúrnymi centrami krajín EÚ. Vďaka tomu je jednou z najväčších verejných knižníc výpožičného typu v tuzemsku a plní funkciu hlavnej knižnice pre Juhobáčsky obvod.

Knižnica má vyše 550 000 kníh a časopisov v srbskom, maďarskom, slovenskom, rumunskom a rusínskom jazyku, ako aj knihy v angličtine, francúzštine, ruštine, nemčine a ďalších cudzích jazykoch. Jedinečná je aj pobočkou Trifuna Dimića v Šangaji, ktorá je bohatá na knihy v rómskom jazyku. Ročne sa do knižnice zapíše takmer 27 000 členov.
Uplatnením nových technológií v oblasti knižničnej činnosti, využívaním tlačených a elektronických zdrojov dnes knižnica pôsobí ako informačné, vzdelávacie a kultúrne centrum, ktoré slúži veľkému počtu používateľov a aktívne sa podieľa na vývine informačnej spoločnosti.

Webová adresa Mestskej knižnice v Novom Sade je: [www.gbns.rs](http://www.gbns.rs/)

**Historický archív**

Historický archív v Novom Sade bol založený v roku 1954 a je medziobecným archívom. Svoju činnosť vykonáva na území deviatich obcí, a to: Báčska Palanka, Báčsky Petrovac, Beočin, Žabalj, Vrbas, Nový Sad, Sremski Karlovci, Temerin a Titel. V depách Historického archívu mesta Nový Sad je uložených vyše 7000 metrov archívneho materiálu. Dokumenty sa nachádzajú v 914 fondoch a zbierkach a pokrývajú obdobie od polovice 18. storočia až po súčasnosť. Tieto dokumenty obsahujú údaje o rozvoji mesta a okolia, ako aj o jednotlivých orgánoch a organizáciách, právnických a fyzických osobách z týchto miest: Banoštor, Báčska Palanka, Bački Jarak, Báčsky Petrovac, Bačko Dobro Polje, Begeč, Beočin, Budisava, Bukovac, Despotovo, Futog, Gajdobra, Gardinovaci, Hložany, Gospođinci, Kać, Kysáč, Kovilj, Kucura, Kulpín, Ledinci, Ilok, Lug, Maglić, Mladenovo, Mošorin, Neštin, Nova Gajdobra, Obrovac, Parage, Paragovo, Petrovaradín, Pivnice, Rakovac, Ravno Selo, Rumenka, Savino Selo, Silbaš, Sirig, Sremska Kamenica, Sremski Karlovci, Stara Palanka, Stepanovićevo, Susek, Sviloš, Temerin, Titel, Tovariševo, Veternik, Vilovo, Vrbas, Zmajevo, Šajkaš, Đurđevo, Čelarevo, Čenej, Čerević, Čortanovaci, Čurug a Žabalj.

Archívny materiál uschovávaný v Historickom archíve mesta Nový Sad môže skúmať každý plnoletý občan za podmienok určených Uznesením o použití archívneho materiálu v Historickom archíve mesta Nový Sad. Všetky archívne materiály, pre ktoré sú vypracované informačné prostriedky, sú k dispozícii pre výskum. Neusporiadané, choré archívne materiály, ku ktorým nebola vyhotovená kópia a materiály, ktorých použitie pri odovzdaní materiálu do archívu obmedzil pôvodca alebo právny nástupca, nie sú dostupné. Historický archív mesta Nový Sad vydáva fotokópie alebo naskenované kópie dokumentov. Naskenované dokumenty je možné získať vytlačené vo formáte A4 alebo ich digitalizovať a zaznamenať na CD alebo DVD.

Adresa: Historický archív mesta Nový Sad, Filipa Višnjića 2a, Nový Sad 21000

Telefónne čísla:
Historický archív Mesta Nový Sad, Filipa Višnjića 2a, Nový Sad 21000 021/6432-214
Informačné a externé servisné stredisko: 021/ 6431-557
Práca s návštevníkmi a výskumníkmi: 021/6431-752
Práce na spracovaní materiálu a práce v depe: 021/6433-505, Fax: 021/6431-557

Webová stránka: [www.arhivns.rs](http://www.arhivns.rs/)
e-mail: arhivns@neobee.net

Otváracie hodiny:
Práca s výsumníkmi: 8-14
Práca s návštevníkmi: 10-14

**Ústav pre ochranu kultúrnych pamiatok**

Činnosť ústavu:

1. Výskum a evidovanie majetku, ktorý je pod predbežnou ochranou, a to sú: nekropoly a lokality s archeologickým, historickým, etnologickým alebo prírodným obsahom; staré jadro miest a sídiel, budovy, celky a časti budov s historickými alebo architektonickými hodnotami, pamätníky a pamätné tabule venované významným udalostiam a osobnostiam; domy, v ktorých sa narodili alebo v nich pôsobili zaslúžilé a významné osobnosti spolu s vecami, ktoré im patrili; budovy a miesta v prírode súvisiace s významnými historickými udalosťami.

2. Navrhovanie a určovanie kultúrnych statkov (nehnuteľných a hnuteľných), medzi ktoré patria veci a predmety hmotnej a duchovnej kultúry všeobecného významu, ktoré požívajú osobitnú ochranu určenú zákonom o kultúrnych statkoch. Nehnuteľné kultúrne statky sú: kultúrne pamiatky, priestorové kultúrno-historické celky, archeologické náleziská a pamätihodnosti.

3. Aktualizácia registra a dokumentácie o kultúrnych statkoch.

4. Poskytovanie odbornej pomoci na ochranu a údržbu kultúrnych statkov majiteľom a užívateľom daných statkov.

5. Starostlivosť o používaní kultúrnych statkov.

6. Navrhovanie, monitorovanie a uskutočnenie opatrení na ochranu kultúrnych statkov.

7. Vydávanie publikácií o kultúrnych statkoch a o výsledkoch práce na ich ochrane.

8. Usporiadanie prednášok a iných foriem kultúrno-vzdelávacej činnosti.

Bulvár Mihajla Pupina č. 22

21 000 Nový Sad

Ústav predstavuje: Mgr. Siniša Jokić, úradujúci riaditeľ

Telefónne čísla: 557-060, 557-061, 557-507

Otváracie hodiny ústavu: V pracovný deň od 7,30 až 15,30; práca s návšetvníkmi od 10 až 13 h.

е-mail: zzskgns@sbb.rs

[www.zzskgns.rs](http://www.zzskgns.rs/)

# NOVOSADSKÉ DIVADLO – ÚJVIDÉKI SZÍNHÁZ

Prvé predstavenie nášho divadla bolo uvedené v roku 1974 – *Mačací tanec*, hra Örkény Istvána. V roku 1985 sa súbor presťahoval do priestorov bývalej Komornej scény Divadla Ben Akiba a odvtedy sa táto budova stala jeho trvalým sídlom. Divadlo sa aj dnes nachádza na tomto mieste na ulici Jovana Subotića, 3-5.
Vedenie novosadského divadla sa vždy snažilo zabezpečiť čo najväčšiu rozmanitosť repertoáru a sústreďovalo tých najlepších režisérov a hercov. Všetci, ktorí s týmto divadelným súborom spolupracovali, sa znovu vracajú s radosťou nielen preto, že ide o dobrý súbor, ale aj pre kvalitu, ktorá bola dosiahnutá tvrdou prácou a ktorá bola viackrát ocenená na domácich i zahraničných festivaloch.

Okrem výberu najlepších autorov dôležitý je aj obsah repertoáru. Naše divadlo má v priemere päť premiérových hier ročne a rovnaký počet hier sa presúva z predchádzajúcej sezóny do aktuálneho ročníka.

Aby sme dodržali určitý umelecký profil, snažíme sa inscenovať predstavenia pre všetky generácie, ktoré zároveň poskytujú kvalitnú zábavu. Práve preto máme každoročne v repertoári muzikály, ale aj veľkých klasikov divadelného umenia. Okrem toho našou prioritou sú diela autorov z Vojvodiny alebo tých, ktorí majú vojvodinský pôvod.

Naše divadlo má v súčasnosti dve sály: veľká sála a komorná scéna.

 Újvidéki Színház – Novosadské divadlo
Jovana Subotića 3-5
21000 Nový Sad
Srbsko

Telefónne čísla:
Ústredňa: +381 (0) 21 525 552
Riaditeľ: +381 (0) 21 571 564
Organizátori: +381 (0) 21 66 22 592; 657 25 26
Sekretariát: tel./fax.: +381 (0) 21 525 388
Účtovníctvo: +381 (0) 21 525 793

E-mail:
szinhaz@eunet.rs
ujvidekiszinhaz@yahoo.com

[www.uvszinhaz.com](http://www.uvszinhaz.co.rs/)

**DIVADLO MLADÝCH**

Divadlo mladých bolo založené v roku 1931 ako Bábkové divadlo a vzniklo zo Sokolskej bábkarskej sekcie, ktorá boala založená v rámci Sokolského spolku o rok skôr. Prvým predvedeným predstavením bol *Kráľovič v podsvetí*. Svoj povojnový život divadlo začalo pod názvom Vojvodinské bábkové divadlo. Od roku 1952 divadlo sa volá Mestské bábkové divadlo. V šesťdesiatych rokoch sa okrem marionet používajú aj nové druhy bábok – maňušky a javajke a v roku 1968 sa hralo prvé „živé“ divadelné predstavenie a odvtedy má divadlo súčasný názov. Okrem v srbčine zazneli hry v maďarskom, slovenskom, rusínskom a albánskom jazyku.
Ďalším významným rokom v histórii nášho divadla je rok 1991, kedy bola založená Činoherná scéna. Bola inscenovaná hra Slobodana Tomovića *Kúzelníci* (*Volšebnici*) v réžii Tibora Vajdu.
Takže sú v rámci Divadla mladých dnes aktívne dve scény: Detská scéna a Činoherná scéna a predstavenia sa hrajú v dvoch sálach: malej – kapacita 130 divákov a veľkej, ktorá má miesta pre 550 divákov.

Divadlo mladých vstúpilo do 77. sezóny. Doteraz bolo inscenovaných viac ako 300 titulov, odohralo sa vyše 13 000 divadelných hier, ktoré videlo viac ako 2 500 000 divákov.
Divadlo mladých získalo viacero medzinárodných i domácich ocenení a je dôležitým bodom na mape bábkarov v tejto časti Európy. V posledných rokoch sa dosiahol zvláštny rozmach. Divadlo mladých prinieslo do nášho mesta 31 ocenení z bábkových festivalov zo Záhrebu, Varny, Yambolu, Herceg Nového, Belehradu, Zreňaninu, Nišu, Banja Luky, Subotice a ďalších miest.

<http://www.pozoristemladih.co.rs/>

adresa: Ignjata Pavlasa 4
21000 Nový Sad

Telefón pokladne a rezervácia vstupeniek: 021 521 826
Telefónne číslo správy: 021 525 884

Riaditeľ Divadla mladých: Mihajlo Nestorović

STERIJOVO POZORJE

V roku 1956 ako stály festival národnej drámy a divadla súťažného charakteru vznikla ustanovizeň Sterijovo pozorje, v rámci osláv 150. výročia narodenia a 100. výročia úmrtia veľkého srbského komédiografa Jovana Steriju Popovića. Na definovaní programu a miesta ustanovizne Sterijovo pozorje sa podieľali najväčšie osobnosti vtedajšej spoločnosti, kultúry a umenia. V prvom výbore Sterijovho pozorja (Mestská rada Nového Sadu, 29. marca 1956) boli okrem iných: Josip Vidmar (predseda), Ivo Andrić, Milan Bogdanović, Branko Gavela, Velibor Gligorić, Dmitar Kjostarov, Mladen Leskovac, Veljko Petrović, Tomislav Tanhofer, Radomir Radujkov, Miloš Hadžič ... Vtedy boli jasne určené programové ciele: prostredníctvom stáleho festivalu národnej drámy zveľadiť divadelné umenie a podnecovať rozvoj dramatickej literatúry.

**Láska zvaná Pozorje** (Meša Selimović, 1971) „... Bez Pozorja by sme boli chudobnejší o jedno ľudské porozumenie a jednu spoločnú lásku. Presvedčili sme sa nielen o tom, že je to možné, ale že je to pre nás nevyhnutné. Pretože to bolo od samého začiatku múdre a poctivo založené – aby bolo miestom stretávania sa národného umenia, kde každý ukáže mieru svojich schopností...“

FESTIVAL – festival Sterijovo pozorje sa koná každoročne koncom mája v Novom Sade. Repertoár sa formuje na základe výberu selektora. Program festivalu obsahuje dve selekcie: Selekciu národnej drámy / Súťažiacu selekciu a Selekciu Kruhy. Okrúhly stôl bol založený v roku 1966. V posledných rokoch sa na ňom uskutočňujú rozhovory o predstaveniach v oboch selekciách. Pozorje mladých je stretnutie študentov (herectva, réžie, dramaturgie) vysokých divadelných škôl pre scénické umenie z našej krajiny a regiónu. Program bol spustený v roku 1973, keď vo vtedajšom štáte existovali viaceré vysoké divadelné školy ale žiadna príležitosť na ich stretanie. Po dosiahnutí plnoletosti sa Pozorje mladých odmlčalo. Nezaniklo, pretože Sterijovo pozorje sa nevzdáva myšlienky obnovy. Prípravy sa začali v roku 1999 a obnovené Pozorje mladých ukázalo svoje hodnoty v roku 2000.

MEDZINÁRODNÁ SPOLUPRÁCA – Od svojho založenia Pozorje starostlivo rozvíja a zdokonaľuje medzinárodné programy. V roku 1969 predstavitelia UNESCO, IT, AICT a Pozorja v Novom Sade diskutovali o spolupráci na medzinárodnom divadelnom poli a odvtedy kvalita programov stúpa. Osobitný rozmach bol zaznamenaný od roku 2000. Okrem štandardných foriem medzinárodnej spolupráce, ktorá sa premieta do rôznych foriem inštitucionálnych a neinštitucionálnych stykov a vzťahov a koordinácie medzi našou a svetovou divadelnou verejnosťou, má Pozorje v rámci tejto činnosti špeciálne programy. Medzinárodné trienále *Divadlo vo fotografickom umení* prezentuje tvorivé počiny fotografov-umelcov inšpirované divadlom a divadelným umením. Je jednou z najzaujímavejších spomedzi 120 výstav tohto typu, ktorá sa každoročne realizuje pod záštitou Medzinárodnej asociácie fotografického umenia (FIAP). Táto výstava je jediným medzinárodným programom Pozorja, ktorý bol propagovaný v zahraničí (Nemecký inštitút umenia). Ústredným programom zahraničného rázu je Medzinárodné sympózium divadelných kritikov a teatrológov (pod záštitou Medzinárodnej asociácie divadelných kritikov), ktorého hlavnou úlohou je trienálne zhodnotiť skúsenosti a poznatky svetovej divadelnej teórie a praxe. Prvé stretutie sa konalo v roku 1970 (Súčasné divadlo a kritika), ktoré usporiadala Hlavná rada AIST-u, Juhoslovanskej sekcie Medzinárodného združenia divadelných kritikov a UNESCO. Sterijovo pozorje bolo dvakrát hostiteľom medzinárodnej stáže mladých kritikov, stáleho programu AICT-u. Posledné stretnutie (Nový Sad, 2007) AICT ohodnotil najvyššiou známkou z hľadiska ponúkaného programu a organizácie. Pozorje je administratívnym sídlom národnej sekcie AICT.

VYDAVATEĽSKÁ ČINNOSŤ – Vydavateľská činnosť ustanovizne Sterijovo pozorje sa začala v roku 1956 súbežne s jej založením. Kríza v deväťdesiatych rokov a hmotný nedostatok neobišli ani Sterijovo pozorje a tak sa vydavateľská činnosť zredukovala na vydávanie festivalového katalógu a katalógov trienálnych výstav, sporadické vydávanie titulov v spoluvydavateľstve s inými vydavateľstvami a časopis Scena strácal dvojmesačnú periodicitu. Po roku 2005 vychádzali v nových edíciách Sinteza (Syntéza) a Prizor (Výjav) tituly domácich a zahraničných autorov z divadelnej teórie a praxe, pozornosť upriamujú na jednotlivých umelcov a ich tvorbu a prostredníctvom zborníkov sa hodnotí nová dramatická literatúra. Medzi seriálovými publikáciami má popredné miesto dokumentárno-informatívna publikácia Godišnjak pozorišta Srbije (Ročenka divadiel Srbska) a časopis pre divadelné umenie Scena (Scéna), ktorý vychádza v srbskom a anglickom jazyku.

CENTRUM DIVADELNEJ DOKUMENTÁCIE – Skúma, zhromažďuje, spracúva, uschováva a vydáva divadelnú dokumentáciu. Obsah, ráz a spôsob práce sa zakladajú na uplatnení najmodernejších metód a prostriedkov výskumu, spracovania a používania divadelnej dokumentácie a dát. Centrum popri svojej hlavnej činnosti (výskum, zber, spracovanie a uschovávanie divadelnej dokumentácie) poskytuje služby pre potreby vedecko-výskumnej činnosti a poskytuje údaje a informácie o divadle a činohre. Centrum disponuje unikátnymi a bohatými zbierkami a fondmi divadelnej dokumentácie a bankou (databázou) údajov o divadle a dramaturgii.

<http://www.pozorje.org.rs/>

Riaditeľ Sterijinho pozorja:

Dr. Miroslav - Miki Radonjić
tel. 021/451-273; 426-366; 063/564-344
е-mail: office@pozorje.org.rs
e-mail: miroslav.radonjic@pozorje.org.rs

Tajomník koordinátor programových aktivít:
Desanka Kovačević
Tel. 021/451-273
е-mail: desanka.kovacevic@pozorje.org.rs

Festivalové centrum:
Goran Ibrajter
Tel. 021/426-517; 527-255; 064/811-65-01
e-mail: festival@pozorje.org.rs
e-mail: goran.ibrajter@pozorje.org.rs

Medzinárodné programy:
Dušana Todorović
Tel. 021/451-273; 451-077; 062/510-068
e-mail: dusana.todorovic@pozorje.org.rs
e-mail: international@pozorje.org.rs

Vydavateľské stredisko:
Vesna Grginčević
Tel. 021/6612-485
е-mail: scena@pozorje.org.rs
e-mail: vesna.grgincevic@pozorje.org.rs

Dokumentačno-výskumné centrum:
Milan Kaćanski, Nina Markovinović, Tomislav Baštić
Tel. 021/523-161
е-mail: pozorje@yahoo.com
e-mail: godisnjak@pozorje.org.rs
e-mail: pozorje.producent@gmail.com
e-mail: nina.markovinovic@pozorje.org.rs
e-mail: tomislav.bastic@pozorje.org.rs

účtovníctvo:
Slađana Miljević
tel. 021/527-387
e-mail: sladjana.miljevic@pozorje.org.rs

Kultúrne centrum Nového Sadu

Kultúrne centrum Nového Sadu, predtým Tribúna mládeže, má vyše šesťdesiatročnú tradíciu a je jednou z najväčších a najvýznamnejších kultúrnych inštitúcií interdisciplinárneho a multimediálneho charakteru v Novom Sade a Vojvodine.

Naša oblasť pôsobenia zahŕňa propagáciu a tvorbu filmových, scénických, hudobných, výtvarných, literárnych, spoločenských a iných fór, interdisciplinárnych a multimediálnych projektov, akcií a podujatí. Vydávame aj časopis pre literatúru a teóriu Polja (Polia) a organizujeme štyri prestížne medzinárodné festivaly – PROSE FEST (festival prózy – september) INFANT (alternatívne a nové divadlo – august), NOVOSADSKÝ JAZZ FESTIVAL (november) a EURO-IN (európsky a nezávislý film – december).

Naše programové aktivity realizujeme prostredníctvom redakcií:

Filmová redakcia – Pri tvorbe a starostlivosti o filmový repertoár táto redakcia poskytuje osobitný priestor na prezentáciu diel autorov s esteticky vysokým a autorsky individuálnym vedomím (autorský film) a nezanedbáva ani početné festivaly a filmové podujatia (Dni talianskeho filmu, Festival dokumentárneho a krátkeho filmu, autorského, ekologického filmu). Osobitnú pozornosť venuje aj šíreniu filmovej kultúry, usporiadaniu filmových fór a nekomerčných programov Art Cinema, ako aj kinofikácii. Festival Euro-in je autentické filmové podujatie otvorenej formy, ktoré predstavuje súčasný európsky a nezávislý svetový film bez žánrových, tematických či umeleckých obmedzení, o ktorý majú filmári aj milovníci tohto umenia veľký záujem.

Hudobná redakcia - Prezentuje hudobnú tvorbu mladých hudobníkov (skladateľov, inštrumentalistov, orchestrov) a umelcov, ktorí sú stredobodom záujmu domácich a zahraničných koncertných scén v oblasti vážnej, klasickej, jazzovej a bluesovej hudby. Väčšina programov tejto redakcie nemá komerčný charakter. Novosadský jazzový festival má vysokú úroveň obsahu (hlavný koncertný program, workshopy, výstavy, ...), spôsobu prípravy a realizácie, vysoko sa radí na mape európskych jazzových festivalov a stal sa vzácnou destináciou najvýznamnejších hudobníkov z našej krajiny, Európy a sveta, ako aj obecenstva, ktoré stále viac prichádza z iných miest, blízkych i vzdialených.

Scénická redakcia – ktorá sa zaoberá predovšetkým novým a alternatívnym divadlom, venuje osobitnú pozornosť produkcii scénických projektov a ich umiestneniu v Srbsku. V spolupráci s ďalšími redakciami, zamestnancami a ctiteľmi divadla poskytuje prehľad súčasných divadelných trendov organizovaním workshopov, fór, vydávaním publikácií či prezentáciou významných divadelných tvorcov. INFANT - Internacionálny festival alternatívneho a nového divadla sa stal miestom stretnutia tvorcov, ktorí uvažujú o divadelnom umení inak a novým spôsobom. Ide o jediný festival tohto typu v krajine, autentický a vysoko rešpektovaný aj v iných európskych krajinách medzi umelcami a kritikmi, ktorí sledujú najnovšie trendy v oblasti scénickej tvorby. Program tejto redakcie tiež nemá komerčný charakter.

Redakcia časopisu Polja – Okrem časopisu pre literatúru a teóriu Polja, ktorý je podľa literárnych kritikov, čitateľov a literárnych tvorcov na samom vrchole literárnych časopisov u nás, táto redakcia uvádza na trh aj nové edície, ktoré témami a výberom spisovateľov a diel sa stáva zaujímavým a nevšedným vydavateľstvom.

Redakcia ústnych programov – Organizovaním literárnych fór a prezentácií táto si redakcia kladie za cieľ prezentovať súčasné trendy v našej literatúre literárnemu obecentvu uvedením diel najvýznamnejších autorov, pričom uprednostňuje ocenené diela, ako aj diela mladých ešte neetablovaných spisovateľov. V rámci tejto redakcie sa propagujú aj publikácie najrozmanitejšieho obsahu. Všetky promócie, aj keď majú vysokú estetickú kvalitu, sú nekomerčné.

Redakcia výtvarných programov – Rôznymi programami a akciami táto redakcia sa snaží propagovať autorov mladšej a strednej generácie, ako aj nové formy umeleckého prejavu. V rôznych galerijných priestoroch táto redakcia počas roka realizuje asi stovku výstav, ktoré nemajú komerčný charakter.

Okrem programov vlastných redakcií realizuje Kultúrne stredisko Nový Sad početné programy v spolupráci s inými kultúrnymi činiteľmi v meste.

**Kultúrne stredisko Nový Sad, Katolička porta č. 5, 21101 Nový Sad**

**Tel: 021/528-972, fax: 021/525 168**

**E-mail:** **info@kcns.org.rs**

**Webová stránka:**[**www.kcns.org.rs**](http://www.kcns.org.rs/)

Bojan Panaotović, riaditeľ a hlavný a zodpovedný redaktor

tel: 021 520 444, e-mail: direktor@kcns.org.rs

**Redakcia filmového programu**

Đorđe Kaćanski, selektor filmového programu

Branislava Lovre, spolupracovníčka vo filmovej redakcii

Miroslav Obradović, operátor techniky

tel: 021 528 346, e-mail: filmkcns@gmail.com

**Redakcia scénického programu**

Sara Koprivica, redaktorka scénického programu

tel: 021 423 770

**Vydavateľská činnosť**

Alen Bešić, redaktor časopisu pre literatúru a teóriu Polja

tel: 021 524 584 e-mail: casopispolja@gmail.com; polja@neobee.net

**Redakcia ústneho programu**

Sanja Vuletić, redaktorka programu

tel: 021 524 584,

Nedeljko Mamula, organizátor v redakcii ústnych programov

tel: 021 524 584 е-mail: kckultura@gmail.com; tribine@kcns.org.rs

**Americký kútik, Kej žrtava racije 2b**

Milica Raškovič, knihovníčka

 tel: 021 4722 840 е-mail: novisad@americancorners.rs

**Redakcia výtvarného programu**

Tatjana Novaković Ostojić, redaktorka výtvarného programu v galérii Výtvarného salónu

tel: 021 529 235 е-mail: lskcns@gmail.com

Maja Erdeljanin, redaktorka programu v galérii Malý výtvarný salón

tel: 021 525 120 е-mail: maja.erdeljanin@kcns.org.rs, mls@kcns.org.rs

**Redakcia hudobného programu**

Vesna Kaćanski, organizátorka hudobného programu a Novosadského jazzového festivalu

tel: 021 527 852 е-mail: vesna.kacanski@kcns.org.rs, music@kcns.org.rs

**Dizajn**

Ksenija Čobanović, grafická dizajnérka

tel: 021 522 -736 е-mail: ksenija.cobanovic@kcns.org.rs

**Tajomník kultúrneho centra**

Snežana Komar, tajomníčka ustanovizne

tel: 021 528 972 е-mail: snezanakomar@yahoo.com

**Styky s verejnosťou a marketing**

Msr. Miljana Kozarov, vedúca oddelenia stykov s verejnosťou a marketingu

tel: 021 528 972 е-mail: miljana.kozarov@kcns.org.rs, press@kcns.org.rs, presskcns@gmail.com

Oficiálny kameraman: Slavko Pavlović

Oficiálny fotograf: Milica Stojanac

**Organizácia**

Vasa Timotijević, koordinátor organizácie programu

tel: 021 528 972 е-mail: smvasa@hotmail.com

**Technika**

Zoran Dokić, vedúci javiskovej techniky

tel: 021 527 852 е-mail: dokiczoran@yahoo.com

**​​Programové služby**

Sibina Rukavina, technická tajomníčka

tel: 021 528 972 е-mail: sibinans@gmail.com

**Verejné obstarávanie**

Milan Martinović, referent pre verejné obstarávanie

tel: 021 528 972

**Administrácia**

Slavica Ivković, vedúca oddelenia financií a účtovníctva

tel: 021 525 539 е-mail: slavica.ivkovic@kcns.org.rs

Vukosava Lončar, referentka pre účtovníctvo a finančný referent

Aleksandra Spasojević, analytička finančného účtovníctva pre medzinárodné projekty

tel: 021 525 539 е-mail: sanja.spasojevic@kcns.org.rs

**Správna rada KCNS**

predseda Správnej rady KCNS – Nemanja Gerić

členovia Správnej rady KCNS – Ana Pantić, Aleksandra Šobot, Lenka Erdelj, Jelena Bizić, Ksenija Čobanović, Snežana Komar

**Dozorná rada KCNS**

Predsedníčka Dozornej rady KCNS – Sandra Stojkov

členovia Dozornej rady KCNS – Zoran Dokić, Jovana Novoselac

**ATELJE 61**

Atelje 61 je ustanovizeň na výrobu tapisérií osobitného spoločenského významu, ktorú 28. februára 1961 založilo Mesto Nový Sad (vtedy Národný výbor mesta Nový Sad). Je to jediné centrum tapisériového umenia v Srbsku a jedno z mála na svete, kde sa tapiséria vypracúva, pestuje, systematicky uchováva a popularizuje. Vďaka vizionárskym myšlienkam juhoslovanského maliara Boška Petrovića a pragmatizmu a tkáčskym schopnostiam Etelky Tobolkovej, ľudí ktorí premysleli zásady činnosti, sa tapiséria po prvýkrát práve založením Ateliéru 61 organizovane a premyslene umiestnila na juhoslovanskej výtvarnej scéne ako autonómne vizuálne médium.

Tapiséria ako výtvarná disciplína nemá na našom území žiadnu tradíciu, preto treba chápať s akou vážnosťou a zvedavosťou boli formulované princípy práce Atelieru 61, ktorý sa opieral predovšetkým o papierové predlohy juhoslovanských významných umelcov, ale aj o samotné vypracovanie tapisérií – tkania ako umeleckého remesla. Atelje 61 si od začiatku svojej činnosti až dodnes rozvíjajúc ideu Boška Petrovića a okruh umelcov okolo neho udržiava vysoko postavenú úlohu pri vytváraní a definovaní jazyka špecifického tapisériového umenia.

Práve prostredníctvom tapisérie hľadalo a potvrdzovalo svoje tvorivé cítenie množstvo domácich i zahraničných umelcov rôznych povolaní a umeleckých poetík. Viac ako 800 kartónov a šablónov početných maliarov, sochárov a grafikov či tapisérov a dizajnérov textílií, kostýmov, scény, keramiky, zručnosťou a talentom tkáčov bolo preložených do modernizovaného vizuálneho jazyka tapisérie v súlade s aktuálnou dobou, atmosférou a prostredím súčasného umenia. Nevyhnutné povedomie autora kartónu o zákonitostiach tapisériového média, o výhodách špecifických techník a materiálov, o výtvarných dielach rôznych hmatových hodnôt je dôležitým predpokladom zámienkou vysokej kvality a umeleckej hodnoty tapisérií vyrobených v dielni Ateliéru 61.

Realizácia tapisérie zahŕňa okrem tvorivosti umelca – autora kartónu aj profesionálnu, precíznu a dlhotrvajúcu prácu. Mimoriadna zručnosť tkáčok – majsteriek špecialistiek tkania, ktoré sa právom považujú za spoluautorky, zručné interpretky myšlienok a vízií umelcov, je osobitnou hodnotou Ateliéru 61. Ich zručnosti a talent sledovať maľované predlohy tkaním, v prípade potreby zasiahnuť a improvizovať, rozpoznať a zhmotniť autorovu myšlienku, sú rovnako dôležité ako aj myšlienka a vízia umelca.

Kvalitné základy, na ktorých bol Atelje 61 založený a na ktorých následne dosiahol vysokú kvalitu v remeselnej dielne na výrobu tapisérií z roku 1961 – v našej krajine a v prostredí jediného profesionálneho a komplexného centra pre tapisériu, akým je Atelje 61 dnes – určite majú veľký význam pre Nový Sad, Vojvodinu a Srbsko. Takéto špecifikum si vynútilo myšlienku rozšírenia činnosti Ateliéru 61, ktoré sa – okrem vypracovania tapisérií v dielni tejto ustanovizne – dnes môže predstaviť ako jedna z najbohatších zbierok tapisérie v Európe, jedinečnou kolóniou tapisérov a galériou tapisérií, ktoré nesú meno Boška Petrovića, trienálom tapisérie a školou tkania.

Ustanovizeň na výrobu tapisérií
ATELIÉR 61
Tvrđava 9, Petrovaradín
+381 (0)21 64 31 519
atelje61@mts.rs; info@aatelje61.org.rs

[http://www.atelje61.org.rs](http://www.atelje61.org.rs/)

Zodpovedná osoba: Zoran Bulatović
kontaktná osoba: Goranka Vukadinović

Kultúrne centrum Mladosť Futog

Ustanovizeň pre kultúru a vzdelávanie, kultúrne centrum Mladosť, Futog, bola založená v roku 1974 s cieľom organizovať kultúrny život v meste. Nachádza sa v krásnej starej budove v centre mesta Futog na hlavnej ulici Cara Lazara 42. Zriaďovateľom Kultúrneho centra Mladosť je Zhromaždenie mesta Nový Sad. Kultúrne stredisko Mladosť sa už viac ako tridsať rokov snaží programami obohatiť a zmysluplnejšie naplniť každodenný život svojich spoluobčanov, najmä tých najmenších.

V rámci centra pôsobia:

* Súbor ľudových piesní a tancov
* Tamburášsky orchester – Škola tambury
* Štúdio moderného tanca Miroslav Baták Mićko
* Činoherné štúdio Maksa Vrugić
* Galéria
* Nižšia hudobná škola – odbory gitara, akordeón a flauta
* Škola anglického jazyka pre deti aj dospelých
* Klub-jedáleň

Centrum v súlade so svojimi aktivitami usporiada množstvo programov a podujatí.

**Podujatia:**

Vianočné kúzla
Najkrajšie veľkonočné vajíčko
Futošské leto
Festival krojov, šperkov a čeleniek Biserna grana (Perlová ratolesť)
Etno podujatie Kupusijada

**Programy:**

Koncertné programy
Výstavy
Činoherné programy - divadelné predstavenia pre deti a dospelých
Workshopy
Tribúny
Prednášky
Prezentácie

**Január**

Veľká zimná rozprávka
3. – 5. januára

Veľká zimná rozprávka – novoročné podujatie pre deti, kde si v sviatočnej atmosfére môžu deti užiť rôznorodý obsah – divadelné predstavenia s novoročnou tematikou, koncerty, tanečné vystúpenia, stretnutia s animátormi, účasť na výtvarných a literárnych dielňach, stretnutia so spisovateľmi atď. V rámci tohto podujatia súbor ľudových piesní a tancov predvedie svoj tradičný vianočný koncert.

Svätosávska slávnosť

Centrum v spolupráci so základnými školami vo Futogu a Cirkevnou obcou vo Futogu každoročne oslavuje sviatok sv. Sávu divadelnou hrou, koncertom a Svätosávskou akadémiou.

**Február**

Deň svätého Tryphona – Valentína
14. február

Deň svätého Tryphona – Valentína – večierok poézie, evergreen hudby.

**Marec**

Dámam do daru
7. marec

Dámam do daru – program pre všetky „naše“ mamičky a všetky dámy.

Prvý hlas Futogu – súťaž amatérskych spevákov

Tradičná súťaž, ktorá propaguje mladých talentovaných spevákov.

**Apríl**

Najkrajšia kraslica

Najkrajšia kraslica je program určený pre najmladších občanov, ktorí sa na Bielu sobotu chystajú privítať najradostnejší kresťanský sviatok – Veľkú noc. Deti sa zúčastňujú workshopu maľovania kraslíc, divadelnej hry a stretávania sa s animátormi.

**Máj**

Memoriál Miroslava Bataka Mićka

Tanečné štúdio KIC Mladosť už roky organizuje tanečné predstavenie: Memoriál Miroslava Bataka Mićka, ktorý zoskupuje tanečné štúdiá z Nového Sadu a krajiny. Memoriál nemá súťažný charakter, ale má za cieľ prezentovať činnosť tanečných štúdií a propagovať tak nielen tanec ako umenie, ale aj ako spôsob zdravého života.

**Jún**

Futošské leto

Posledný týždeň v júni

Futošské leto je ďalším programom Centra určeným predovšetkým pre najmladších. Workshopy, divadelné predstavenia, koncerty, výstavy, maškarády sú súčasťou programu tohto, s radosťou navštevovaného podujatia.

**September**

Festival krojov, šperkov a čeleniek Biserna grana (Perová ratolesť)

Biserna grana je festival, ktorým chceme poukázať na význam uschovávania hmotného folklórneho dedičstva a ukázať naše folklórne poklady – ľudové kroje a pokrývky hlavy aj mimo klasického vystúpenia na javisku. Programy festivalu: výstava, otvorené tribúny, workshopy, módna prehliadka ľudových krojov a pokrývok hlavy, koncert.

**Október**

Detský týždeň

Podujatie je venované ochrane práv detí a afirmácii Dohody o ochrane práv dieťaťa. Každoročne sa vyberá téma podujatia a organizujú sa programy pre deti školského a predškolského veku: športové aktivity, umelecké výstavy, divadelné a hudobné predstavenia a pod.

Výtvarná kolónia Čerevićka

Kolónia zhromažďuje umelcov z krajiny a okolia, ktorí počas pobytu vo Futogu zaznamenávajú jeho pamätihodnosti. Diela, ktoré vznikli po ukončení kolónie vystavujú sa v Galérii centra.

**November**

Etno podujatie Kupusijada

Podujatie zamerané na propagáciu kapusty ako najvýznamnejšieho poľnohospodárskeho produktu Futogu.
Mnohí právom nazývajú Futog „hlavným mestom kapusty“. Futog je vďaka tejto zelenine chýrečný aj ďaleko za hranicami našej krajiny, pretože ako s obľubou hovoria obyvatelia Futogu, futocká kapusta je najkvalitnejšia. Usporiadajú sa súťaže v príprave kapustových jedál a vo výbere najťažšej hlávky kapusty s bohatým kultúrno-zábavným programom.

**December**

Novoročné programy

Kultúrne stredisko Kysáč. Ustanovizeň pre kultúru a vzdelávanie, Kultúrne stredisko Kysáč, Kysáč bolo založené 24. decembra 1987.

V rámci Kultúrneho strediska Kysáč pôsobia tieto odbočky:

Folklórna, ktorá združuje ochotníkov v týchto folklórnych skupinách:

* detský folklórny súbor Krôčik ml., Krôčik st., Slniečko – umelecká vedúca Mária Pixiades
* detský folklórny súbor Vienok – umelecký vedúci Vladimír Medveď
* detský folklórny súbor Vreteno – umelecký vedúci Vladimír Medveď
* štyri spevácke skupiny: detská, dievčenská, ženská a mužská – umelecký vedúci Miloslav Kardelis
* sóloví speváci

Divadelná pobočka združuje ochotníkov na troch divadelných scénach:

* bábkové divadlo,
* detské a
* činoherné – umelecký vedúci Ján Privizer

Hudobný workshop

* škola solfeggia – profesorka Ivana Sretenović a
* škola gitary – profesor Marko Srđević

V týchto pobočkách sa stretáva približne 300 ochotníkov rôznych vekových kategórií (od predškolákov až po dôchodcov).

 Kúltúrne stredisko má štyroch zamestnancov:

* riaditeľ
* tajomníčka
* organizátor
* redaktor denného programu (Rádio Kysáč)

Najvýznamnejšie podujatia organizované KS Kysáč sú:

* Detský folklórny festival Zlatá brána – festival folklórnej a hudobnej tvorby pre deti slovenskej národnostnej menšiny žijúcej vo Vojvodine, ktorého cieľom je socializovať deti prostredníctvom spevu a tanca, vymieňať si skúsenosti odborníkov a pedagógov, podporovať zberateľstvo, spoločné analýzy a hodnotenie festivaly a odborné vedenie začiatočníkov prostredníctvom seminárov a prednášok.
* Kysáčsky spevník – súťaž spevákov v pôvodných slovenských piesňach
* Festival Zuzany Kardelis – zúčastnené divadelné súbory s predstaveniami, ktoré sa venujú téme žien a
* Novoročná estráda – prezentácia celoročnej činnosti všetkých oddielov KS Kysáč

KS Kysáč organizuje kultúrne a umelecké programy, divadelné predstavenia, literárne večierky, estrádne večierky, výstavy akademických a insitných maliarov.

V rámci budovy KS Kysáč sa nachádza:

* veľká sieň pre scénické projekty
* letná scéna
* 2 miestnosti na skúšky (folklór a divadlo)

Cieľom aktivity tejto ustanovizne je predovšetkým zachovávanie jazyka, tradícií a zvykov Slovákov v Kysáči – Vojvodine, ale aj spolupráca, výmena skúseností v oblasti kultúry so všetkými kultúrnymi ustanovizňami, súbormi v Srbsku a zahraničí.

Kontaktný telefón
riaditeľ stredika Pavel Surový
telefónne a faxové číslo v kancelárii KS 021 / 827-642

Kultúrne stredisko Rumenka

Kultúrne stredisko Rumenka bolo založené v roku 2017 s cieľom usporiadať a skvalitniť kultúrny život v osade prostredníctvom organizovania a propagácie kultúrnych a umeleckých programov a propagácie kultúrneho dedičstva. Rumenka je osada neďaleko Nového Sadu s významným kultúrno-historickým dedičstvom a má takmer šesťtisíc obyvateľov. Toto miesto sa prvýkrát spomína v roku 1237. V obci sa nachádza Srbský pravoslávny kostol zo 17. storočia, Reformovaný kostol (1836) a Katolícky kostol (1780). Nachádza sa na ulici Oslobođenja 26 v Rumenke.

Zriaďovateľom Kultúrneho strediska Rumenka je mesto Nový Sad. Dlhodobým cieľom založenia je, aby si Rumenka kvalitným a rôznorodým programom zabezpečila zaslúžené miesto na kultúrnej mape Vojvodiny a Srbska. Program bude zameraný na realizáciu rôznych kultúrnych aktivít určených pre príslušníkov všetkých národnostných spoločenstiev žijúcich v Rumenci, ako aj všetky vekové kategórie.

Aktivity Kultúrneho centra Rumenka sú:

– Divadelné umenie a iné umelecké aktivity v rámci scénického umenia
– Umelecká tvorba a dielo umeleckých inštitúcií
– Činnosť múzeí, galérií a zbierok
– Výtvarné a iné vzdelanie
– Vydávanie časopisov a periodík, ako aj iná vydavateľská činnosť
– Premietanie kinematografických diel a iné zábavné a rekreačné aktivity.

 Kultúrne stredisko Rumenka

Adresa: Oslobođenja č. 26, 21201 Rumenka

Kontakt: 021/6216-297

Riaditeľka Dragana Milošević

[www.kcrumenka.rs](http://www.kcrumenka.rs/)

Novosadské detské kultúrne centrum

Novosadské detské kultúrne stredisko je najmladšou kultúrnou ustanovizňou, ktorej zriaďovateľom je Mesto Nový Sad. Ustanovizeň začala pracovať v máji 2019.

Aj keď sa NSDKC na samom začiatku svojho pôsobenia vo svojej programovej praxi opiera o dlhoročné pedagogické skúsenosti mnohých aktérov v realizácii programov pre deti a mládež, ktoré boli usporiadané v rámci Kultúrneho a vzdelávacieho podujatia pre detí – Raspustilište. Toto podujatie má v meste Nový Sad už vyše 35-ročnú tradíciu. Podujatie iniciovala skupina významných spisovateľov, pedagógov a výtvarníkov už v roku 1983 v rámci Kultúrneho centra Robotnícka univerziteta Radivoja Ćirpanova so zámerom kvalitne a aktívne vyplniť voľný čas detí a mládeže počas zimných prázdnin. Novosadské detské kultúrne stredisko v Novom Sade bolo založené s cieľom uspokojiť potreby detí a mládeže vo všetkých oblastiach kultúry nepretržitou programovou činnosťou.

Novosadské detské kultúrne stredisko prostredníctvom priamej komunikácie s deťmi a mládežou usmerňuje svoju činnosť na výskum a objavovanie potenciálu detí a mládeže vo všetkých oblastiach kultúrneho vyžitia, bude sa snažiť podnecovať detskú fantáziu a rozvíjať kultúrne povedomie detí a mládeže. Činnosť Novosadského detského kultúrneho strediska je zameraná predovšetkým na deti a mládež (až po stredoškolákov) ako základnú cieľovú skupinu ako priamych prijímateľov, ale aj ich rodičov, opatrovníkov, kultúrnych pracovníkov, odborných spolupracovníkov v oblasti výchovy a vzdelávania detí a mládeže, študentov kultúrnych a humanitných vied, vedcov a umelcov zo všetkých oblastí kultúry.

Novosadské detské kultúrne centrum usporiada motivačné programy pre deti a mládež zamerané na vytvorenie trvalých návykov aktívnej účasti v kultúrnych procesoch. Novosadské detské kultúrne centrum v súlade so svojimi aktivitami a s cieľom vytvárať nových tvorivých a kreatívnych tvorcov a nové, neustále prítomné, uvedomelé obecenstvo, organizuje početné programy a podujatia. Novosadské detské kultúrne centrum pri plánovaní svojich programov berie na vedomie, že programy a ich realizácia musia podnecovať deti a mládež k rozvoju tvorivého myslenia a vnímania, že tvorivé bádanie môže viesť k novým myšlienkam, ktoré sa prejavia prostredníctvom vizuálneho alebo digitálneho sveta.

Novosadské detské kultúrne centrum

Adresa: Radnička 20, Nový Sad

Kontakt: 021521-447
e-mail: office@nsdkc.rs

Aleksandra Lukić, úradujúca riaditeľka